Det er ikke første gang, Aalborg Håndbold skal spille i Champions League, men det betyder ikke, at der er færre nerver før kampen.

Der er lagt op til det helt store brag i aften, når Aalborg Håndbold skal spille mod den franske håndboldklub Montpellier HB. Det er første gang, at de danske mestre kæmper mod det europæiske tophold, så spændingen er stor. - Det er altid sjovt at finde ud af, hvordan vi egentlig er i forhold til en modstander, som vi aldrig har mødt før, siger direktør for Aalborg Håndbold, Jan Larsen. Champions League er lidt større end de andre Aalborg Håndbold har fået den gyldne billet til Champions League, da de tidligere på året kæmpede sig til titlen som Danmarks mestre. Det er ikke første gang, Aalborg Håndbold skal spille i Champions League, men det betyder ikke, at der er færre nerver for kampen. Det er kun de bedste hold i de europæiske nationer, som kvalificerer sig til Champions League. Så derfor er det en stor begivenhed, hvor de danske mestre skal se, hvor langt talentet rækker. - Vi har sommerfugle i maven, lyder det fra Jan Larsen, direktør for Aalborg Håndbold. Montpellier HB har smagt sejren før i 2018, og derfor bliver det spændende, om de danske mestre hiver en sejr hjem i aften. Kampen skal spilles på kendt grund i Gigantium klokken 18:45. Det er den første hjemmekamp i Champions League for de danske mestre.